Diari Oficial de la Generalitat Valenciana


Sumari del DOGV 8823, del 29-05-2020 (2020/3771)

RESOLUCIÓ de 21 de maig de 2020, de la Conselleria d'Hisenda i Model Econòmic per la qual s'autoritza una transferència de crèdit de capítol 2 al 1, en els programes 431.10, Habitatge i regeneració urbana, i 431.50, Qualitat i rehabilitació, i del capítol 4 a l'1 en el programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, per un import global de 566.140 euros (exp. 14.002/20-052).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3771


Data del document
:   21-05-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de maig de 2020, de la Conselleria d'Hisenda i Model Econòmic per la qual s'autoritza una transferència de crèdit de capítol 2 al 1, en els programes 431.10, Habitatge i regeneració urbana, i 431.50, Qualitat i rehabilitació, i del capítol 4 a l'1 en el programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, per un import global de 566.140 euros (exp. 14.002/20-052). [2020/3771]  
 La Vicepresidència Segona i Conselleria d'Habitatge i Arquitectura Bioclimàtica està executant els diferents programes d'ajudes i actuacions previstes en el Pla estatal d'habitatge 2018-2021, en el marc del conveni de col·laboració entre l'Administració general de l'Estat i la Generalitat, que regula el règim de cofinançament i de la gestió de les actuacions recollides en el pla, així com les relatives a la finalització de l'anterior Pla d'habitatge per al període 2013-2016 i la seua pròrroga.  
  
Al seu torn, i com a conseqüència de l'emergència de salut pública per la Covid-19 i la declaració de l'estat d'alarma en tot el territori nacional, pel Reial Decret llei 11/2020, de 31 març, es van adoptar mesures urgents complementàries de suport en l'àmbit social i econòmic per a fer front a l'efecte de la Covid 19 que han suposat l'adaptació i ajust del Pla estatal d'habitatge, incorporant nous programes com el d'ajudes per a contribuir a minimitzar l'impacte econòmic i social de la Covid-19 en els lloguers d'habitatge habitual i el programa d'ajuda a les víctimes de violència de gènere, persones objecte de desnonament del seu habitatge habitual, persones sense llar i altres persones especialment vulnerables.  
  
Considerant els mitjans personals amb què es compta en l'actualitat, la urgència de les mesures complementàries pels efectes de la Covid-19, així com l'important volum de sol·licituds que comporten les ajudes del Pla d'habitatge i la necessitat de complir els terminis que permeten la justificació dels fons, per part de la Vicepresidència Segona i Conselleria d'Habitatge i Arquitectura Bioclimàtica es planteja la necessitat de dotar nous llocs de treball de caràcter temporal per acumulació de tasques i amb una duració de sis mesos, per a realitzar els tràmits administratius vinculats a la baremació i anàlisi de les diferents convocatòries en els programes 431.10, Habitatge i regeneració urbana; 431.40, Emergència habitacional i funció social, i 431.50, Qualitat i rehabilitació que les gestionen, per import global de 566.140 euros.  
  
Per a finançar els increments de capítol 1 es proposen transferències, dins de cadascun dels programes i a càrrec, en el cas dels programes 431.10 i 431.50, dels seus respectius capítols 2 i, en cas del programa 431.40, a disponibilitats de la línia de concurrència competitiva S8263, «Llei de la funció social de l'habitatge. Mediació i col·laboració institucional» del seu annex de transferències i subvencions corrents, ja que, per estar encara pendents d'aprovar les seues bases reguladores, no es preveu executar íntegrament.  
A aquest efecte i d'acord amb el que es disposa en els articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic resol:  
  
Primer  
S'autoritza minorar la dotació de la línia de concurrència competitiva S8263, «Llei de la funció social de l'habitatge. Mediació i col·laboració institucional», de l'annex de transferències i subvencions corrents del programa 431.40, Emergència habitacional i funció social, d'acord amb el detall següent:  
  
Codi Denominació Dotació inicial Modificació Dotació actual  
S8263 Llei de la funció social de l'habitatge. Mediació i col·laboració institucional 1.800.000,00 € 261.450,00 1.538.550,00  
  
  
Segon  
S'autoritza una minoració de crèdit en les aplicacions i pels imports següents:   
  
Aplicació Import  
74.89.90.946.34.0 172.800,00  
65.89.21.067.54.0 261.450,00  
47.94.37.713.98.4 131.890,00  
Total minoracions 566.140,00  
  
  
Tercer  
S'autoritza un augment de crèdit en les aplicacions i pels imports següents:  
  
Aplicació Import  
01.30.40.545.46.3 172.800,00  
07.86.28.984.04.5 261.450,00  
98.87.05.267.21.0 131.890,00  
Total augments 566.140,00  
  
  
València, 21 de maig de 2020.- El conseller d'Hisenda i Model Econòmic: Vicent Soler i Marco.